**ՀԱՅՏԱՐԱՐՈՒԹՅՈՒՆ**

**Հայաստանի Հանրապետության Շիրակի մարզպետի աշխատակազմը (այսուհետ՝ Աշխատակազմ) հայտարարում է Աշխատակազմի քաղաքաշինության, հողաշինության և ենթակառուցվածքների կառավարման վարչության փորձագետ ներգրավելու համար**

 Փորձագետը ներգրավվում է ՀՀ օրենսդրական ակտերի փոփոխությունների և ՀՀ օրենսդրական ակտերի կատարելագործման վերաբերյալ առաջարկությունների ներկայացման, ՀՀ Շիրակի մարզում իրականացվող շինարարական աշխատանքների, սուբվենցիայի ծրագրերի և այլ շինարարական ծրագրերի հետ կապված գործառույթներ իրականացնելու նպատակով:

 Աշխատանքային պարտականություններն են՝

ա**.** Հայաստանի Հանրապետության Շիրակի մարզի (այսուհետ՝ Մարզ) տարածքում պետական միջոցներով Աշխատակազմի պատվիրատվությամբ իրականացվող կապիտալ շինարարության օբյեկտների նախագծա-նախահաշվային փաստաթղթերի ձեռքբերման, կապալառու կազմակերպությունների ընտրության, շինարարության որակի տեխնիկական և հեղինակային հսկողությունների խորհրդատվական ծառայությունների ձեռքբերման աշխատանքների իրականացում,

բ. Մարզում սուբվենցիոն ծրագրերի նախագծա-նախահաշվային փաստաթղթերի ուսումնասիրության և համապատասխան եզրակացությունների տրամադրման աշխատանքների իրականացում,

գ. քաղաքաշինական գործունեության հատուկ կարգավորման տարածքներում համայնքների ղեկավարների կողմից ներկայացված էսքիզային նախագծերի ուսումնասիրության և համապատասխան մարմինների հետ համաձայնեցման աշխատանքների իրականացում,

դ. իրավական ակտերի վերաբերյալ եզրակացությունների նախագծերի ներկայացում:

 Փորձագետին ներկայացվող պահանջներն են.

 ՀՀ քաղաքացիություն, «Ճարտապետություն և շինարարություն» մասնագիտությունների ոլորտի բարձրագույն կրթություն, հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ քաղաքաշինության կամ արդյունաբերության կամ ճարտարագիտության բնագավառում՝ երեք տարվա աշխատանքային ստաժ, համակարգչով և ժամանակակից այլ տեխնիկական միջոցներով աշխատելու ունակություն, ինչպես նաև իրավական ակտերի մշակման փորձառություն:

 Փորձագետը ներգրավվում է 1 /մեկ/ տարի ժամկետով՝ 2024 թվականի օգոստոսի 19-ից մինչև 2025 թվականի օգոստոսի 19-ը:

 Աշխատավարձը 267072 /երկու հարյուր վաթսունյոթ հազար յոթանասուներկու/ ՀՀ դրամ:

 **Դիմող ՀՀ քաղաքացիները պետք է ներկայացնեն հետևյալ փաստաթղթերը.**

\* դիմում ՀՀ Շիրակի մարզպետարանի գլխավոր քարտուղարի անունով.

\* տվյալ պաշտոնը զբաղեցնելու համար մասնագիտական գիտելիքների  և աշխատանքային ունակությունների տիրապետման տեսանկյունից  ներկայացվող պահանջների  բավարարումը հավաստող փաստաթղթերի` դիպլոմի(ների), վկայական(ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները՝  բնօրինակների հետ միասին,

\* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման  վկայականի պատճենները` բնօրինակների հետ միասին, կամ համապատասխան տեղեկանք,

\* մեկ գունավոր լուսանկար 3X4 սմ չափսի,

\* անձնագրի կամ նույնականացման քարտի պատճենը

\* հայտարարություն՝ նշված սահմանափակումների բացակայության մասին.

- պաշտոնից ազատվել կամ ծառայությունը վերջին մեկ տարվա ընթացքում դադարեցվել է կարգապահական տույժ կիառելու,

- օրենքով սահմանված փորձաշրջանը չանցնելու,

- օրենքի խախտմամբ պաշտոնի նշանակվելու,

- «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու,

- Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Ընտրությունը կատարվելու է դիմում ներկայացրած քաղաքացիների փաստաթղթերի ուսումնասիրության միջոցով:

Քաղաքացին փաստաթղթերը ներկայացնում է անձամբ, կամ էլեկտրոնային փոստի միջոցով:

Աշխատավայրը` ք.Գյումրի, Գ.Նժդեհի 16

Դիմումների ընդունման վերջնաժամկետն է` 2024թ. օգոստոսի 16-ը ներառյալ:

Լրացուցիչ տեղեկությունների համար դիմել ՀՀ Շիրակի մարզպետի աշխատակազմ /ք.Գյումրի, Գ.Նժդեհի 16, անձնակազմի կառավարման, փաստաթղթաշրջանառության և հասարակայնության հետ կապերի վարչություն, հեռախոս 0312 4-90-00-136***/*** էլեկտրոնային փոստի հասցեն` shirak.andznakazm@mta.gov.am):

ՀՀ Շիրակի մարզպետի աշխատակազմի

գլխավոր քարտուղար Արսեն Աբրահամյանին

..........................................................................................- ից

դիմողի անուն հայրանուն ազգանունը

...............................................................................................

դիմողի հեռախոսի համարը

...............................................................................................

էլեկտրոնային հասցեն

**ԴԻՄՈՒՄ**

 Ծանոթանալով ՀՀ Շիրակի մարզպետի աշխատակազմի կողմից հրապարակված հայտարարությանը` ներկայացնում եմ որպես փորձագետ ներգրավվելու համար անհրաժեշտ փաստաթղթերի պատճենները՝

1. Անձնագրի (ՀԾ համարանիշ) \_\_\_\_\_\_\_\_\_\_\_\_\_\_\_\_\_\_\_ էջ,
2. Դիպլոմի (դիպլոմների) \_\_\_\_\_\_\_\_\_\_\_\_\_\_\_\_\_\_\_\_ էջ,
3. Աշխատանքային գործունեությունը հավաստող փաստաթղթի \_\_\_\_\_\_\_\_\_\_\_\_\_ էջ,
4. Զինվորական գրքույկի (առկայության դեպքում) \_\_\_\_\_\_\_\_\_\_\_\_\_\_\_ էջ:

 Առդիր՝ \_\_\_\_\_\_ էջ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրություն, անունը, ազգանունը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(դիմումը ներկայացնելու ամսաթիվը)

Նախազգուշացված եմ փորձագետի պաշտոնում նշանակվելու դեպքում կեղծ տվյալներ և փաստաթղթեր ներկայացնելու համար զբաղեցրած պաշտոնից ազատվելու և սահմանված կարգով պատասխանատվության ենթարկվելու մասին: